আমাদের দেশের শিক্ষাব্যবস্থায় প্রতিবছর শিক্ষার্থীদের অসংখ্য ক্লাস টেস্ট, কুইজ, টার্ম এক্সাম, ফাইনাল এক্সাম দিতে হয়। এই পরীক্ষাগুলোর প্রস্তুতি নেয়ার জন্য প্রতিদিন গৃহশিক্ষকের কাছে ও কোচিং সেন্টারে পড়া আবশ্যক, সঙ্গে আছে হোমওয়ার্কের চাপ। এত চাপ নেয়ার পর যখন তারা গ্রেড ভালো করতে পারে না, তার প্রভাব সন্তানদের উপর বেশ নেতিবাচকভাবে পড়ে। বিশেষজ্ঞরা জানান যেসব অভিভাবক সন্তানদের প্রতি পরীক্ষায় সন্তোষজনক রেজাল্ট করার জন্য চাপ দেয় এবং ‘ওভার-ম্যানেজ’ করার চেষ্টা করে, সে বাচ্চাদের আত্মবিশ্বাস খুব কম হয়, জীবনের ছোটোখাটো খুশিগুলো তারা চিনতে পারে না, ধীরে ধীরে বিষণ্ণতার কবলে পড়ে যায় তারা।